cy cy en en en en en en en en en ceb en cy ceb cy cy es cy la cy ceb en cy ceb cy cy fi cy cy cy en cy cy en cy en cy en cy cy en cy en cy en cy en cy en cy cy en cy en cy en cy en en en
Ymweld â Chastell Newydd Emlyn
Mae gan Castell Newydd Emlyn nifer o gyfleusterau chwaraeon i chi fwynhau.
Mae gan y dref timoedd pêl-droed a rygbi, tîm bowlio, cyrtiau tennis yn ogystal â chanolfan hamdden a phwll nofio ar gyrion y dref.
Yn ystod y flwyddyn cynhelir gwyliau a digwyddiadau cyffrous hwyliog yng Nghastell Newydd Emlyn i apelio at bawb.
Gan ddechrau gyda’r Ŵyl Fwyd yn Mehefiin ac yna ymlaen at Carnifal yr Urdd, Gŵyl Celf a Chrefft, y Tân gwyllt ysblennydd ar dir y Castell ac yn gorffen gyda’r Noson Fictoraidd boblogaidd a siopa Nadolig yn Rhagfyr.
Hefyd mae yna arddangosfeydd a ffeiriau crefftau yn cael eu cynnal yn Neuadd Cawdor.
Mae rhywbeth i bawb fwynhau ar ymweliad arbennig â Chastell Newydd Emlyn.
Mae ymwelwyr yn hefyd gallu mwynhau ymweliad ag adfeilion y castell 13eg ganrif.
Mae mynedfa’r castell ar ddiwedd Stryd y Castell, nid nepell o Neuadd Cawdor. Mae’r safle’n agored ac mae yna lwybr hyfryd ger yr afon Teifi sy’n amgylchynu’r castell. Mae’n lwybr da gyda byrddau picnic yn agos i’r afon sy’n mynd o amgylch yr adfeilion a gellir crwydro o amgylch.
Mae byrddau gwybodaeth ym maes parcio’r castell wrth y fynedfa. Mae mynediad i ddarnau o’r llwybr yn anodd i gadeiriau olwyn.
Gellir dilyn llwybr arall ger yr afon Teifi o Ardd Plonevez Porzay o ben Heol Newydd lawr i Eglwys y Drindod Sanctaidd.
Ar gyfer ymwelwyr iau, gellir dod o hyd i Barc Chwarae Brenin Siôr V ar ddiwedd Lôn yr Eglwys ac mae’n barc chwarae gwych i blant gyda digon o le i redeg ar hyd lle.
Ffordd hwyliog i deuluoedd â phlant archwilio Castell Newydd Emlyn yw defnyddio’r daith drysor hunan dywysedig sydd tua dwy filltir o hyd a gellir dod o hyd iddi yma.
Mae Castell Newydd Emlyn yn gartref i’r Attic Players, grŵp amaturaidd sydd wedi ymrwymo i gynhyrchu cynyrchiadau ac adloniant byw o’r safon uchaf.
Mae Theatr y Daflod/Attic Theatre wedi’i lleoli yn Neuadd Cawdor yng nghanol Castell Newydd Emlyn. Gellir dod o hyd i’w cynyrchiadau nesaf yma.
Mae Hanes Emlyn sydd wedi’i leoli yn Neuadd Cawdor yn berchen ar gasgliad gwych o arteffactau, lluniau a phethau cofiadwy am hanes lleol Castell Newydd Emlyn.
Gellir dod o hyd i fwy o hanes a phensaernïaeth Castell Newydd Emlyn gan ddefnyddio App taith dreftadaeth Castell Newydd Emlyn yma.
© Copyright. All Rights Reserved.